Kompetencer man har fået via sin erfaring på arbejdsmarkedet skal i højere grad tælle med, når man søger om merit eller optagelse på en efteruddannelse. Det skal være nemt og gratis for alle at få en såkaldt realkompetencevurdering, så man bedre kan få sine kompetencer fra arbejdslivet taget med i betragtning, når man vil uddanne sig videre eller have papir på det, man kan.